L'obertura de la Jornada va anar a càrrec de Pere Padrosa, director general de Transports i Mobilitat, i va comptar amb la presència d'Andrea Galluzzi, director general del Corredor Ferroviari de Mercaderies núm. 6, l'eina creada per la UE per millorar la competitivitat del transport ferroviari de mercaderies a través de la coordinació dels administradors d'infraestructures i les autoritats de gestió de solcs dels diferents països que pertanyen al corredor mediterrani.
Segons les previsions de demanda de l'estudi de mercat per als 10 corredors de l'XTE-T bàsica, al 2030, si el corredor està en ple funcionament tant pel que fa a les infraestructures com si es creen els serveis apropiats que facin un ús eficient del corredor, el transport de mercaderies per tren pot augmentar un 240%.
Per tant, cal fer una tasca d'acompanyament per identificar els impediments amb què estan els carregadors i operadors per incorporar l'alternativa ferroviària com a opció viable i eficient dins de les seves cadenes de transport, i proposar accions correctores per superar-los, amb la finalitat de promoure la creació de serveis multimodals en el corredor mediterrani.
Aquesta estratègia abasta tres nivells que donen lloc a un manifest que el 29 de juny es va presentar a Brussel·les davant d'institucions europees i les autoritats responsables dels programes de finançament europeu.
L'objectiu és que aquestes autoritats reconeguin, impulsin i nodreixin el suport econòmic i polític necessari als comitès regionals de serveis multimodals, garantint-los la sostenibilitat perquè puguin dur a terme les seves tasques.
Així mateix, perquè considerin la participació d'aquests comitès com a representació de la demanda i de les autoritats regionals en l'estructura de governança dels corredors ferroviaris de mercaderies.
El manifest proposa 10 mesures per millorar la competitivitat dels serveis multimodals al corredor mediterrani, que estan classificades segons la prioritat – impacte en comparació amb el cost- i segons l'agent que, a hores d'ara, pot implementar-les.
Projectes pilot en els sectors de l'automoció, químic i carni, Miguel Ángel Dombriz, FGC.
Dombriz fa un enfocament sectorial per als treballs del Comitè de Serveis Multimodals, què cal per atendre els requeriments logístics de cada sector i fer serveis multimodals que responguin a la demanda.
Sovint no hi ha prou demanda per fer un servei uniproducte i uniclient en tren; per qual cosa, perquè el transport multimodal sigui competitiu cal plantejar solucions multiproducte i multiclient.
Els tres sectors que s'han analitzat inicialment són: automoció (amb CIAC), químic (amb CHEMMED) i carni (amb INNOVAC i Railgrup).
Pel que fa al sector químic, s'analitza el servei multimodal entre Tarragona i Alemanya, ja que hi ha terminals disponibles o en projecte a Tarragona, aeroports de connexió a Alemanya, hi ha fluxos elevats, equilibrats i força constants, i les empreses involucrades tenen una elevada vocació multimodal.
A hores d'ara, la mancança més manifesta és l'absència de l'amplada internacional, la darrera previsió del tercer fil era per al 2015.
En relació amb el sector carni, hi ha una línia de treball amb el Railgrup per substituir el gasoil per electricitat provinent del tren, que ha fet una anàlisi de la situació amb les propostes següents:
El resultat més tangible són els cinc serveis (no exclusius) setmanals de productes peribles (especialment carn fresca i congelada) multiclients, a la línia Girona-Avignon-Paris(Valenton)-Lille(Dourges), de 14.00 h de durada el trajecte fins a Paris, i 14.00 h fins a Lille, amb trens de 750 m i 1.800 t.
Estudi d'un nou servei ferroviari mixt i multiclient per a l'automòbil, Simó Batlle, CIMALSA
L'objectiu és dissenyar un nou servei ferroviari entre Catalunya i Alemanya que empri la línia UIC ( Union Internationale des Chemins de Fer ), orientat prioritàriament al sector de l'automoció, multiclient i multiproducte (cotxes i components).
Aquest disseny ha de ser una proposta de valor, un model de negoci, una oferta competitiva de servei i una definició de requisits tècnics i comercials, i es fa en cooperació amb el clúster de la Indústria d'automoció de Catalunya, després d'enquestes a 70 empreses i entrevistes amb 7 empreses.
Les principals conclusions d'aquests treballs de camp són:
Les condicions per implantar un servei ferroviari competitiu en la línia UIC a curt termini depenen de disposar de trens de 750 m i de solcs en horaris comercialment vàlids.
A mitjà termini, passen per establir amb UIC la línia Figueres-Port Bou, així com l'intercanviador ferroviari d'automoció, que podria estar a la terminal de Vilamalla.
En l'actualitat, la nova oferta ferroviària en la línia UIC només pot operar des del port de Barcelona.
També cal una millor disposició dels operadors especialitzats en el sector cap a un model de negoci cooperatiu, que també inclogui el servei de darrera milla.
Com a full de ruta, el Comitè de Serveis Multimodals regional (català), com a promotor del nou servei ferroviari, hauria de portar a terme un pla amb tres nivells d'actuació (figura):
El Comitè Català de Serveis Multimodals (CSM - CAT), Cristian Bardají, Cambra de Comerç de Barcelona
El Comitè de Serveis Multimodals és una organització amb quatre potes per:
Amb el catàleg de serveis següent:
El punt de vista dels operadors multimodals, Joan Castellet, director general de Multirail (TCS TRANS)
Multirail neix perquè dues empreses amb una llarga tradició en el transport intermodal de productes químics van veure perillar el seu futur per causa de la indefinició del ferrocarril públic a Espanya i van unir els seus esforços per prestar serveis ferroviaris multiclients.
Presenten la ruta que apareix al gràfic amb dos serveis setmanals, contracten serveis ferroviaris al major (trens complets) amb companyies ferroviàries.
Ofereixen serveis ferroviaris minoristes a d'altres operadors (Transport de Contenidors d'un en un o en grup).
El punt de vista dels operadors multimodals, Ramón Adé, gerent de TP NOVA
Transportes Portuarios va començar la seva activitat l'any 1963, sempre amb dos conceptes clars que han facilitat el creixement: elevada qualitat de servei i diversificació en el transport de mercaderies tant nacional com internacional.
La seva experiència sempre combina diferents mitjans de transport: carretera i tren, vaixell o avió, per donar una solució porta a porta.
Cal destacar que TPNOVA disposa de més de 80 cisternes per transportar aliments líquids en Espanya.
Els seus clients principals són indústries multinacionals relacionades amb el sector alimentari i el farmacèutic.
A més, en els darrers dos anys han incorporat cisternes isotèrmiques, la qual cosa ha augmentat el ventall de mercaderies a transportar.
Intermodalitat ferroviària i Línies prioritàries per a mercaderies